जनरल वीके सिंह का कार्यकाल आठ माह 23 दिन शेष  
भारत के थल सेनाध्यक्ष जनरल वी के सिंह की सेवा पुस्तिका में जन्म तिथि दस मई 1950 दर्ज है।
भारत के थल सेनाध्यक्ष जनरल वी के सिंह की सेवा पुस्तिका में जन्म तिथि दस मई 1950 दर्ज है और उनकी जन्म तिथि के आधार पर उनका कार्यकाल आठ माह 23 दिन शेष है।  रक्षामंत्री एके अंटनी ने राज्यसभा को आज बताया कि सेनाध्यक्ष जनरल वी के सिंह के 2006 में कोर कमांडर पद पर चयन तथा 2008 में उनके सेना कमांडर पद पर और 2010 में सेनाध्यक्ष के रूप में पदोन्नतियों के समय उनकी जन्म तिथि दस मई 1950 दर्ज की जाती रही है। आज की तारीख के अनुसार उनका कार्यकाल आठ महीने और 23 दिन शेष है।  एंटनी ने मोहन सिंह के प्रश्न के लिखित उत्तर में बताया कि कतिपय दस्तावेज में उनकी जन्म तिथि अलग है। हाल ही में जनरल वी के सिंह ने इस मामले में एक शिकायत दर्ज की है।